Covid-19 vererger pandemie van mishandeling, uitbuiting teen vroueArgieffoto: (Pixabay/Pexels) Die Covid-19-pandemie is besig om ŉ geweld teen Christenvroue en -meisies, wat ontvoerings en gevalle van mensehandel insluit, wêreldwyd drasties te verhoog. Dit is een van die bevindinge van ŉ nuwe verslag wat gedoen is in opdrag van Geopende Deure Internasionaal, ŉ bedieningsorganisasie wat vervolgde Christene ondersteun en versterk. Die verslag getiteld, Same faith, different persecution: WWR 2021 gender-specific religious persecution (GSRP), is kort voor Internasionale Vrouedag, wat op 8 Maart gevier is, gepubliseer. Geopende Deure Suider-Afrika het dié naweek ’n aanlyn vrouegebedsgeleentheid aangebied om Internasionale Vrouedag te vier. Tydens hierdie geleentheid is getuienisse van vroue gedeel, wat vir Christus op sommige van die gevaarlikste plekke op aarde leef. Die sanger en kanaalregisseur van TBN Africa, Loyiso Bala, wat ook Geopende Deure se ambassadeur is, was die spesiale gas tydens die vrouegebedsgeleentheid. Die kollig is tans op die lot van vroue en meisies – veral op die vasteland van Afrika – met die skokkende nuus dat ongeveer 279 meisies op Vrydag 26 Februarie uit ‘n skool in die noorde van Nigerië ontvoer is. Dit het gebeur net nege dae ná die ontvoering van 42 mense uit ‘n ander skool in dieselfde streek. Luidens mediaberigte is al die meisies verlede week Dinsdag veilig aan hul families terugbesorg, na “berouvolle gevangenes” as tussengangers opgetree het en onderhandel het vir die meisies se vrylating. Volgens die verslag maak die Covid-19-pandemie Christenvroue en -meisies veel meer kwesbaar as voorheen. Tydens afsondering staar hulle vervolging en opposisie in hul eie gesinne en gemeenskappe in die gesig – wat vyandig teenoor hul geloof is. In die verslag word gekyk na die aard en omvang van geslagspesifieke godsdiensvervolging (GSRP) teenoor vroue en mans oor twaalf maande, wat die periode dek van Oktober 2019 tot September 2020. Dit fokus grotendeels op die 50 lande wat in Geopende Deure se jaarlikse Wêreldwaarnemingslys uitgelig word. Dit lys waar Christene die ergste vervolging en onderdrukking ervaar. Van die belangrikste bevindings vir vroue is: Van die belangrikste vorms van vervolging vir mans is: Hajaratu, ‘n Christen-weduwee uit Noord-Nigerië, is ŉ slagoffer van vervolging weens haar geloof. Sy het haar babadogtertjie, wat in ‘n rivier verdrink het, tragies verloor toe sy moes vlug voor ‘n aanval deur militante van Fulani. (Foto: Geopende Deure) Volgens die verslag verskil die drukpunte wat mans en vroue in die gesig staar, maar die doelwitte is dikwels dieselfde. Geopende Deure Internasionaal meen die idee van die gesin of familie word by implikasie aangeval en verswak om die geloofsgemeenskap by te kom. Die vorms van die godsdiensvervolging verskil van streek tot streek: “Dit is tyd dat die geloofsfaktor erken word. Alhoewel ras en geslag as kwesbaarhede in konfliksones erken word, word geloof nie in die algemeen op dié wyse herken nie. “Op Internasionale Vrouedag het ons beleidmakers nodig om die opposisie wat Christenvroue wêreldwyd in die gesig staar, te begryp, aangesien hulle probeer om hul gekose geloof vreedsaam uit te leef, ” het Helene Fisher, medeskrywer van die verslag, gesê. Laai die volledige verslag hier af. Besoek www.opendoors.org.za om die volledige 2021 Wêreldwaarnemingslys te sien.